CELEX: 62008TA0208
Language: fi
Date: 2011-06-16 00:00:00
Title: Yhdistetyt asiat T-208/08 ja T-209/08: Unionin yleisen tuomioistuimen tuomio 16.6.2011 — Gosselin Group ja Stichting Administratiekantoor Portielje v. komissio (Kilpailu — Kartellit — Kansainvälisten muuttopalvelujen markkinat Belgiassa — Päätös, jolla EY 81 artiklan rikkominen todetaan — Hintojen vahvistaminen — Markkinoiden jakaminen — Tarjouskilpailujen vääristäminen — Yhtenä kokonaisuutena pidettävä jatkettu kilpailusääntöjen rikkominen — Yrityksen käsite — Kilpailusääntöjen rikkomisesta vastuuseen saattaminen — Sakot — Sakkojen määrän laskennasta vuonna 2006 annetut suuntaviivat — Vakavuus — Kesto)

30.7.2011   
            
            
               FI
            
            
               Euroopan unionin virallinen lehti
            
            
               C 226/24
            
         Unionin yleisen tuomioistuimen tuomio 16.6.2011 — Gosselin Group ja Stichting Administratiekantoor Portielje v. komissio
   (Yhdistetyt asiat T-208/08 ja T-209/08) (1)
   
   (Kilpailu - Kartellit - Kansainvälisten muuttopalvelujen markkinat Belgiassa - Päätös, jolla EY 81 artiklan rikkominen todetaan - Hintojen vahvistaminen - Markkinoiden jakaminen - Tarjouskilpailujen vääristäminen - Yhtenä kokonaisuutena pidettävä jatkettu kilpailusääntöjen rikkominen - Yrityksen käsite - Kilpailusääntöjen rikkomisesta vastuuseen saattaminen - Sakot - Sakkojen määrän laskennasta vuonna 2006 annetut suuntaviivat - Vakavuus - Kesto)
   2011/C 226/49
   Oikeudenkäyntikieli: hollanti
   
      Asianosaiset
   
   
      Kantajat: Gosselin Group NV, aiemmin Gosselin World Wide Moving NV (Deurne, Belgia) (edustajat: asianajajat F. Wijckmans ja S. De Keer) (asia T-208/08) ja Stichting Administratiekantoor Portielje (Rotterdam, Alankomaat) (edustaja: asianajaja D. Van hove) (asia T-209/08)
   
      Vastaaja: Euroopan komissio (asiamiehet: A. Bouquet ja F. Ronkes Agerbeek)
   
      Oikeudenkäynnin kohde
   
   Vaatimus kumota [EY] 81 artiklan ja ETA-sopimuksen 53 artiklan mukaisesta menettelystä 11.3.2008 tehty komission päätös C(2008) 926 lopullinen (asia COMP/38.543 — Kansainväliset muuttopalvelut), sellaisena kuin se on muutettuna 24.7.2009 tehdyllä komission päätöksellä C(2009) 5810 lopullinen, sekä toissijaisesti vaatimus kumota kantajille määrätty sakko tai alentaa sitä.
   
      Tuomiolauselma
   
   
               1)
            
            
               Asiassa T-208/08 kumotaan [EY] 81 artiklan ja ETA-sopimuksen 53 artiklan mukaisesta menettelystä 11.3.2008 tehty komission päätös C(2008) 926 lopullinen (asia COMP/38.543 — Kansainväliset muuttopalvelut) siltä osin kuin siinä todetaan, että Gosselin Group NV on osallistunut EY 81 artiklan 1 kohdan rikkomseen 30.10.1993–14.11.1996.
            
         
               2)
            
            
               Gosselin Groupille päätöksen C(2008) 926, sellaisena kuin se on muutettuna 24.7.2009 tehdyllä komission päätöksellä C(2009) 5810 lopullinen, 2 artiklassa määrätyn sakon määräksi vahvistetaan 2,32 miljoonaa euroa.
            
         
               3)
            
            
               Kanne hylätään muilta osin.
            
         
               4)
            
            
               Asiassa T-209/08 päätös C(2008) 926, sellaisena kuin se on muutettuna päätöksellä C(2009) 5810, kumotaan Stichting Administratiekantoor Portieljea koskevilta osin.
            
         
               5)
            
            
               Asiassa T-208/08 asianosaiset vastaavat omista oikeudenkäyntikuluistaan.
            
         
               6)
            
            
               Asiassa T-209/08 Euroopan komissio velvoitetaan korvaamaan oikeudenkäyntikulut.
            
         
      (1)  EUVL C 223, 30.8.2008.